google/wiki40b huggingface dataset:
Agniomorpha

Levevis

Disse billene har larver som lever i død ved av løvtrær, ofte like under barken.

Utbredelse

Arten er utbredt i det sørlige Kina.
Alexander Rybaks diskografi

Alexander Rybaks diskografi er en oversikt over Alexander Rybaks plateutgivelser fra 1999.
Orienteringslaget Toten-Troll

Orienteringslaget Toten-Troll er et særidrettslag med spesialisering på orienteringsidrett. OL Toten-Troll ble stiftet 8. november 1949 som en sammenslutning av o-gruppene i idrettslagene på Kapp, Skreia og Lena, og dekker Østre Toten kommune.
Lagets første leder og ildsjel var Bernhard Grindvold. OL Toten-Troll har opp gjennom årene produsert orienteringskart over store deler av Totenåsen og skogområder i bygda på Østre Toten.
Slender Man

Slender Man er en creepypasta skapt av Eric Knudsen i 2009. Figuren er beskrevet som en lang, tynn mann uten ansikt og tentakler på ryggen.

Videospill

Det har blitt laget to videospill av Slender Man.

Slender: The Eight Pages (2012)

Handlingen i dette spillet er satt i en mørk skog midt på natta, og målet er å finne åtte papirark uten å bli drept av Slender Man.

Slender: The Arrival (2013)

Oppfølgeren til Slender: The Eight Pages.

Filmer

En film med navn Slender Man blir utgitt i 2018 og skal handle om creepypastaen.
Staffeli

Staffeli er et støtteapparat eller stativ til å holde bilder eller annet flatt materiale stødig, særlig malerier under arbeidet med dem. I eldre litteratur kan man også støte på navnet kavalett som er etter fransk chevalet.
Benedicte Hundevadt

Familie

Benedicte Hundevadt var datter av militærmusiker Iver Christian Moe og Berthe Jacobia Olsen, og var tilknyttet Det norske Theater i Bergen fra 1850 til 1854. I 1855 ble hun engasjert ved Kristiania norske Theater, og fra sommeren 1860 til november 1861 ved Christiania Theater.
Benedicte ble første gang gift 15. oktober 1848 med allmueskolelærer, senere korist og sufflør Ludvig August Hundevadt, andre gang 15. november 1861 med språklærer Hans Krag (1818–81). Hun var også kjent under navnet Benedicte Krag.

Liv og virke

Av Henrik Ibsen selv ble hun instruert for å spille Juliane Kvist i Sancthansnatten (1853) ved Det norske Theater, og ved Kristiania norske Theater som Hjørdis i Hærmændene paa Helgeland (1858) og Fru Inger ved samme teaters gjenoppføring av Fru Inger til Østeraad (1859).
Etter at hun ble knyttet til Christiania Theater spilte hun rollen som Thorolf ved dette teaterets første oppførelse av Hærmændene paa Helgeland i 1861. Både på Det norske Theater og på Christiania Theater kunne man også oppleve Hundevadt som operasangerinne, da hun blant annet gestaltet rollen som Marie i Donizettis opera Regimentets Datter.
Tidlig i 1860-årene forlot hun teaterscenen, men hun gjorde mange år senere en viss suksess som sangerinne i 1870-årenes Stockholm.
Norges ambassade i Øst-Berlin

Norges ambassade i Øst-Berlin var en norsk utenriksstasjon i DDR. Ambassaden ble opprettet i 1973 og eksisterte til 1990.

Bakgrunn

Norge og DDR etablerte diplomatiske forbindelser i januar 1973. Det ble da etablert norsk ambassade i Otto Grotewohl-Strasse 5 (til 1964 og fra 1993 Wilhelmstrasse 65), ved enden av Unter den Linden like ved Brandenburger Tor og Berlinmuren. Egil Johannes Amlie var den første ambassadør.
Ambassaden lå i lokaler leid fra østtyske myndigheter. Den ble avlyttet av den østtyske etterretningstjenesten Stasi. Arbeidet ved ambassaden besto i hovedsak med å opprettholde offisielle kontakter med østtyske myndigheter, men den politiske virksomheten var mindre.
Etter DDRs opphør og Tysklands gjenforening i 1990 ble ambassaden i Øst-Berlin omgjort til generalkonsulat. I 1993 flyttet Norges generalkonsul i Berlin inn i andre etasje i Rauchstrasse 11, bygningen som i 1940–1941 ble reist som ny norsk legasjonsbygning. Norges ambassade i Bonn fortsatte å ivareta norske interesser i Forbundsrepublikken inntil ny norsk ambassade ble åpnet i Berlin i 1999. Den holder til i ambassadekomplekset de nordiske ambassader i Berlin og har adresse Rauchstrasse 1.
Cat Fanciers' Association

Cat Fanciers' Association (CFA) er et internasjonalt register for rasekatter, på linje med Fédération Internationale Féline. Registeret som sådan ble grunnlagt i 1906. Hovedkontoret ligger i Manasquan, New Jersey, i USA.
Sialidae

Utseende

Middelsstore (10-15 mm), tettbygde, vanligvis mørke insekter med stort, kvadratisk hode, små fasettøyne. Antennene er lange og trådformede. Vingene er store og røykfargede med mørke, grove årer, og holdes taklagt over ryggen. De ligner på steinfluer (Plecoptera) men kjennes blant annet på hvordan de holder vingene i hvile (steinfluer legger dem flatt over bakkroppen eller folder dem tett rundt) og på at de alltid mangler haletråder.
Larvene ligner på billelarver. De har et stort, bredt hode med forholdsvis kraftige kjever, og en langstrakt kropp med trådformede gjeller på sidene av bakkroppsleddene.

Levevis

Larvene er rovdyr som lever i ferskvann. De spiser mest insektlarver, snegler, børstemark og andre små, virvelløse dyr. Kannibalisme forekommer. De trives best på steder der det er mye mudder eller dødt plantemateriale på bunnen, larvene kan grave ned i dette. Ulike arter har ofte ulike habitatkrav. Larveutviklingen tar ett eller to år. Den fullvoksne larven kryper på land, graver seg ned i mudderet og forvandler seg til en puppe. De voksne insektene er noe trege og klossete insekter som mest sitter i ro. De er mest aktive om dagen, det er usikkert om de tar næring til seg som voksne men mulig at i alle fall noen besøker blomster. Eggene legges i klynger på 300-900 egg, ikke direkte i vannet men gjerne på undersiden av blader som henger ut over vannet. Når larven klekkes, skifter den straks hud før den slipper seg ned på vannet og svømmer til bunnen. Utviklingen går gjennom ca. 10 larvestadier.
Stina Nilsson

Karriere

Nilsson ble svensk juniormester i sprint i 2010 og 2011.
Hun fikk sitt internasjonale gjennombrudd som juniorverdensmester i sprint individuelt under junior-VM på ski 2012 og fulgte opp året etter under junior-VM på ski 2013. I stafett under samme mesterskap ble det henholdsvis sølv og gull. I 2013 kom hun på femteplass i sprinten under VM i Val di Fiemme.
Hun representerte landet sitt i Vinter-OL 2014 i Sotsji, der hun ble utslått i semifinalen i sprinten, og hun tok bronse på lagsprinten sammen med Ida Ingemarsdotter. Nilsson tok sølv i både sprint klassisk og i lagsprint fristil under Ski-VM 2015 i Falun. I lagsprint gikk hun også nå sammen med Ida Ingemarsdotter.
Hun vant U23-cupen i verdenscupen i langrenn 2014/15, foran Teresa Stadlober og Nathalie von Siebenthal. Under VM 2015 i Falun tok hun tre sølv, i sprint, lagsprint og stafett.
I sesongen 2015/16 tok hun bronse i sprintcupen. Nilsson tok sin første verdenscupseier da hun vant sprinten i fristil i Davos 13. desember 2015. 
Etter å ha vunnet sin tredje verdenscupseier i Québec under Ski Tour Canada 2016, sikret hun på nytt seier i U23-cupen i 2015/16-sesongen.
Nilsson kom på tredjeplass i Tour de Ski 2016/17. Under VM 2017 i Lahtis gikk hun på Sveriges lag som tok sølv på tok hun sølv på 4 x 5 km stafett. 
Hun ble olympisk mester på sprint under Vinter-OL 2018 i Pyeongchang, hvor hun også tok sølv på lagsprinten sammen med Charlotte Kalla og var med på det svenske laget som tok sølv på stafetten. 
Hun tok sitt første svenske mesterskap på seniornivå da hun vant sprinten i 2018.
Under VM 2019 i Seefeld gikk Nilsson ankeretappen på Sveriges lag som tok gull på 4 x 5 km stafett. De andre på laget var Ebba Andersson, Frida Karlsson og Charlotte Kalla. Nilsson vant sprintverdenscupen sesongen 2018/19. Det var første gang en svensk kvinne vant en av disiplinverdenscupene i langrenn.
Storfjord (Vestvågøy)

Storfjord er ei bygd i Vestvågøy kommune i Nordland. Den ligger innerst i Storfjorden, rundt 10 kilometer øst for kommunesenteret Leknes. Fylkesvei 815 går gjennom bygda fra øst til vest, mens fylkesvei 840 går herfra og sørover langs fjorden. Det ligger en campingplass i bygda. I 2008 ble det etablert et munkekloster fra Cistercienserordenen på Storfjord gård.
Lokal-TV

En lokal-TV kanal, alternativt nær-TV, er en TV-kanal som dekker et geografisk begrenset område, som en kommune eller et fylke. Enkelte lokal-TV-kanaler dekker kun et lite sted, som TV Risvollan, som kun dekker et borettslag i Trondheim.

Lokal-TV i Norge

I Norge er det 23 lokal-TV-stasjoner som er medlem av Mediebedriftenes Landsforening. Tidligere hadde 16 av disse avtaler med TVNorge, som innebar at de fikk sende kl 17.30 – 17.55, 18.30 – 18.55 og ca. 23.15 – 23.40. I løpet av 2008 gikk lokal-TV-stasjonene over til å sende fra klokken 17.30 til 24.00 i det digitale bakkenettet, men de sendte også på TVNorge til det analoge bakkenettet ble slukket der kanalen sender. De siste delene av det analoge bakkenettet ble slukket 1. desember 2009.
Klaus Bonhoeffer

Bakgrunn

Klaus Bonhoeffer var sønn av Karl Bonhoeffer, professor i psykiatri og nevrologi og Paula (født von Hase) som deres tredje sønn. Hans yngre bror var teologen Dietrich Bonhoeffer (4. februar 1906 – 9. april 1945). Som ung gikk han på Grunewald-Gymnasium i Berlin under Hans von Dohnanyi.
Han studerte jus ved Heidelberg og fikk en doktorgrad for sin avhandling Die Betriebsräte als Organ der Betriebsgenossenschaft. Han tok også etteropplæring i Berlin, ved Universitetet i Genève, og i Amsterdam. Den 3. september 1930 giftet han seg med Emmi Delbrück, Hans Delbrück's datter, og Justus og Max Delbrück's søster.
Han har arbeidet som advokat og fra 1935 som juridisk rådgiver for Deutsche Luft Hansa og fra 1937 til 1944 som sjef-jurist. Dette arbeidet førte til mange forretningsreiser, også under andre verdenskrig.

Annen verdenskrig

I årene 1940-1944 etablerte han systematisk kontakter med ulike motstandsgrupper som arbeider mot Nazi-regimet. Gjennom sin bror Dietrich fikk han kontakter med kirkelige motstandsgrupper, og gjennom sine svigerbrødre, Justus Delbrück, Dohnanyi og Rüdiger Schleicher fikk han mange kontakter blant militære motstandere av  Hitler, spesielt i sirkelen om Wilhelm Canaris i Abwehr i Oberkommando der Wehrmacht. Gjennom sin kones fetter, Ernst von Harnack, ble han koblet til sosial-demokratisk motstand. Klaus Bonhoeffer førte også til at hans kollega, John Otto, blant andre, ble knyttet til motstandssrbedet. Han brukte sine reisemuligheter videre i kampen mot nazistene.
20. juli-attentatet: Han var dedikert til 20. juli-attentatet om å drepe Hitler den 20. juli 1944, og styrte regjeringen.
I henhold til en forvaringsprotokoll fra Lehrter Straße fengsel i Berlin, hvor Gestapo hadde en egen avdeling for politiske fanger fremgår det at Bonhoeffer ble arrestert den 1. oktober 1944 og ble dømt til døden av den tyske Volksgerichtshof (Folkedomstolen) 2. februar 1945. Natten 22. - 23. april da sovjetiske tropper allerede lå Berlins østlige utkant, ble han sammen med Rüdiger Schleicher og andre fanger tatt av en spesialtropp fra RSHA til messeområdet i nærheten av Lehrter Straße fengsel og skutt i halsen.
Den eneste øyenvitne til disse drapene var Herbert Kosney som klarte å bevege hodet i siste øyeblikk, slik at skuddet som var ment for hans hals bommet.
Hamar byfogd- og sorenskriverembete

Hamar byfogd- og sorenskriverembete ble opprettet 1. juli 1863 i henhold til kongelig resolusjon av 12. oktober 1861, som etablerte Hamar kjøpstad som egen jurisdiksjon. Embetet besto av Vang tinglag, som ble skilt ut fra Nord-Hedmark og Sør-Hedmark sorenskriverembeter. Embetet besto frem til 20. juli 1901, da de utskilte områdene ble tilbakeført.
Rettskretsen inngår i dag i Hedmarken tingrett, som ble opprettet 1. januar 1992 ved at Nord-Hedmark og Sør-Hedmark sorenskriverembeter ble slått sammen i forbindelse med sammenslåingen av Hamar og Vang kommuner.
Singløy

Singløy er den nordligste av øyene i Hvaler kommune i Østfold. Den ligger nord for Kirkøy i Singlefjorden. Singløy hadde egen skole fram til 1939, og det er fortsatt fastboende på øya.
Oregon City

Oregon City er en by og det administrative sentrum i Clackamas County i Oregon i USA. Byen ble grunnlagt i 1829 av Hudson's Bay Company og ble en av Oregons første byer. I 2010 var antallet innbyggere 31 859 og byen en del av Portlands storbyområde.

Historie

Oregon City ble bygd rundt et sagbruk ved Willamette River. Den var fra 1844 den første amerikanske by vest for Rocky Mountains og var til 1851 hovedstad for Oregon-territoriet. Byen var på denne tid endepunkt for Oregon Trail. I 1846 ble den første amerikanske avis vest for Rocky Mountains grunnlagt her, i 1849 ble det for en kort tid preget mynter - Beaver Coins - som en egen lokal valuta. I en tid var byen sentral i pelshandelen. Metodistene etablerte en misjon her.
Under gullfeberen i California og med den tiltagende skipsfarten langs Stillehavskysten i 1850-årene tapte Oregon City meget av sin betydning ettersom den lå i innlandet. I 1869 ble byen tilknyttet jernbanenettet, i 1889 elektrisitetsnettet, og 1923 en tilslutning til en highway.
Rundt 1880 hadde byen under 1500 innbyggere, som livnærte seg av treindustri og landbruk. Tre- og paperindustrien skrumpet inn i 1980-årene. Senere skulle høyteknologi og montasjeindustrien dominere; mange innbyggere pendler dessuten til arbeidsplasser i Portland.
Tidligere katolsk erkebispedømme: Byen ble sete for det første katolske erkebispedømme i det vestlige USA, da bispedømmet Oregon City, opprettet i 1846, ble elevert til metropolitanerkebispedømme, med François Norbert Blanchet som sin første erkebiskop. Det dekket hele den vestlige del av USA. Befolkningen i byen avtok etter gullrushet, men Portland vokste, og erkebispedømmets hovedkvarter ble flyttet dit i 1926. I 1928 fulgte navneskiftet til erkebispedømmet Portland in Oregon. Oregon City står oppført på listen over titulærbispedømmer.
Rebreather

Dykking med rebreathere

Rebreatherens hovedfortrinn fremfor andre pusteapparater er dens gode utnyttelse av gassen som benyttes. Ved dykking med en "Open circuit" Aqua-Lung, en annen form for SCUBA, frigjøres all gassen til omgivelsene når dykkeren puster ut. Lange og dype dykk med "open circuit" krever dermed en vesentlig større mengde gass enn ved bruk av rebreather. Den nødvendige gassmengden må medbringes av dykkeren, noe som medfører store og uhåndterlige flasker ved bruk av "open circuit" på slike dykk.
Innsparingen i gassforbruk ved Rebreather-dykking er også nyttig når pustegassene er kostbare, slik tilfellet er ved bruk av Helium- eller Heliox-blandinger i Teknisk Dykking. Rebreathere har også den fordelen at de produserer langt mindre (eller ingen) bobler i forhold til "open circuit" apparater. Dette innebærer at militær bruk av rebreather er svært vanskelig å oppdage, samt at marinbiologer og UV-fotografer i større grad unngår å skremme vekk det de studerer.
Music from The 3D Concert Experience

Music from The 3D Concert Experience er et konsertalbum med Jonas Brothers, utgitt den 23. februar 2009. Albumet lå 1 uke på VG-lista og endte med 8.-plass som beste plassering.
Norsk sjeldenhetskomité for fugl

Norsk sjeldenhetskomité for fugl (NSKF) ble opprettet av Norsk Ornitologisk Forening i 1975. Komitéen arbeider med å kvalitetssikre observasjoner av sjeldne arter og underarter av fugl gjort i Norge. Årsrapporter over sjeldne funn publiseres i Norsk Ornitologisk Forenings fagtidsskrift Ornis Norvegica.
Fra 1975 til 1978 het komitéen Norsk navne- og sjeldenhetskomite (NNSK), men fra og med 1979 ble Norsk sjeldenhetskomité for fugl og Norsk navnekomité for fugl delt. Komitéen er organisert som en sentral komité og består av seks medlemmer, i tillegg til 19 lokale rapport og sjeldenhetskomitéer.
Ozzy og Drix

Handling

Handlingen i Ozzy og Drix finner sted i en 13 år gammel gutt, kalt Hector, sin kropp som Ozzy og Drix bor i og beskytter.
Callisto-kvartalet

Callisto-kvartalet, svensk: Kvarteret Callisto (eldre rettskrivning Calista), er et kvartal i Gamla stan i Stockholm. Kvartalet er omgitt av Lilla Hoparegränd i nord, Gaffelgränd i øst, Pelikansgränd i sør og Österlånggatan i vest. Kvartalet består av tre eiendommer: Callisto 1-3.

Navnet

Nesten alle kvartalsnavn i Gamla stan ble til i løpet av 1600-tallets siste del og er oppkalt etter personer og hendelser (hovedsakelig guder) fra gresk og romersk mytologi. Ifølge gresk mytologi ble Kallisto forført av Zevs og ble forvandlet til en bjørn. Hun fødte en sønn som het Arcas, og ble jaget og deretter plassert i himmelen som stjernebildet Store bjørn. Callisto er også en av Jupiters måner.

Kvartalet

Callisto-kvartalet ligger mellom de ”gaffelspisser” som dannes av Pelikansgränd og Lilla Hoparegränd med Gaffelgränd som ”skaft”. I motsetning til alle de andre kvartalene mellom Skeppsbron og Österlånggatan ble ikke Callisto forlenget østover når Skeppsbron ble dannet ved utfylling på 1630-tallet.
Bygården Callisto 1 (Gaffelgränd 1) var tidligere Stockholms sjömanshus. På fasaden mot Gaffelgränd finnes en minnetavle med inskripsjonen: STOCKHOLMS SIÖMANSHUS 1788. I husets kjelleretasje (hjørnet mot Lilla Hoparegränd) lå også den kjente sjømanskroen Terra Nova som er besunget av Carl Michael Bellman. I to av Fredmans epistlar skildrer han livet på kroen; Epistel nr. 5 Til the trogne Bröder på Terra Nova i Gaffelgränden og nr. 18, Til Gubbarna på Terra Nova i Gaffelgränden vid Skeppsbron.
Gården Callisto 3 (Österlånggatan 37) har rester av mur og en kjeller med tønnehvelv fra middelalderen. Fra inngangen fører et eldgammelt krysshvelv til trappen hvor en balusterformet søyle i natursten står dels som støtte for hvelvet og dels som støtte for trappeløpet og gelenderet.
Porten stammer fra 1600-tallet, og portalens stenomramming ble sannsynligvis laget av stenhuggermesteren Johan Wendelstam fra Tyskland. Over porten, er det en portalsten med en inskripsjon på nederlandsk GAET. HET. WEL. MEN. HEEFT. VEEL. VRINDEN. KERT. HET. LÜCK. WIE. KAN. SE. VINDEN (omtrent: Går det bra, har du mange venner. Snur lykken - hvor er de da?). Språket tyder på at bestilleren kom fra Holland. Fasaden er imidlertid fra siste del av 1700-tallet.
Huset var på 1700-tallet eid av kroverten og vinkjøpmann Johan Suck (d. 1732), som hadde en taverna her, noe som er grunnen til at bygningen også blir kalt "Suckiska huset". Hans far var kjøpmann fra Lübeck, og han selv regnes for å være grunnleggeren av den Suckska handelshuset. Husets etasjer ble bygget om 1960-70 og fikk moderne leiligheter etter planer av arkitekt Georg Scherman.
Kølabonner i Bærum

Kølabonner i Bærum er en oversikt over kølabonner i Bærum. Stedene er fredet.
Milebrenningen foregikk i forbindelse med jernverksdriften i Bærum. Spesielt var denne aktiviteten stor fra midten av 1600-tallet til midten av 1800-tallet.
Kølabonnene har gjerne navn etter milebrenneren, gårdsnavnet eller lokaliteten:

Persbonn, Ståvibonn og Grønnebonn, Mikkelsbonn.
Rusalka (Dargomyzjskij)

Rusalka (Русалка, Rusálka) er en opera i fire akter, seks tablåer av Aleksandr Dargomyzjskij som han skrev i årene 1848–1855.

Historikk og beskrivelse

Komponisten tilpasset selv den russiskspråklige librettoen med utgangspunkt i et ufullstendig Pusjkin-dikt ved samme navn. Urpremieren gikk av stabelen ved \ Mariinskij-teatret i St. Petersburg 22. april/ 4. mai 1856.
Selv om Dargomyzjskijs Rusalka er relativt konvensjonell rent form- og stilmessig, er den kjent som det første russiske verket som tar i bruk «melodisk resitativ». Denne typen resitativ karakteriseres av lyriske utbrudd som kontinuerlig endrer seg i henhold til den dramatiske situasjonen, liksom også orkesterakkompagnementet endrer seg. Dargomyzjskij anvendte denne teknikken i mindre skala i sine sanger og i en større skala i sin siste, ufullstendige opera, Steingjesten.

Handling

Intrigen forteller om en ung kvinne som drukner seg etter (derav betegnelsen rusalka, dvs «druknet jente») å ha blitt vraket av en prins. Siste akt inneholder en ballett og er uvanlig ved at en tolv år gammel rusalka snakker over musikken.

Beslektede verk

Andre operaer med rusalki er Rimskij-Korsakovs Mainatt og Dvořáks Rusalka.
Bryting under Panamerikanske leker 1979

Bryting under Panamerikanske leker 1979. Bryting var en av flere grener under de åttende Panamerikanske leker som ble arrangert i San Juan i Puerto Rico i perioden 1. til 15. juli 1979. Det ble konkurrert i ti vektklasser i gresk-romersk stil og ti i fristil, kun for menn. USA ble beste nasjon med fjorten gullmedaljer foran Cuba med fire.
Torshov gård

Torshov er en gård i Ridabu i Hamar kommune. Navnet tyder på at stedet kan ha vært et hov i før-kristen tid, antagelig for den norrøne guden Tor. Ordet «hov» går igjen i mange stedsnavn i Norge og knyttes gjerne til offerplasser.
Fjøset på Torshov er bygget i 1798 av Anders Nilsen Steen som arvet gården etter sin onkel Halvor Steen samme år. Utformingen på fjøset er inspirert av Anders Nilsen Steens reiser med seilskute. Han var seilskuteskipper og seilte på Nederland, Frankrike og England, og Steen-Fjøset på Torshov er det eneste av sitt slag i Norge.
Det karakteristiske klokketårnet er et påbygg fra 1808. Urverket er konstruert av arkitekten Abraham Pihl. Han var prost i Vang kirke og Norges første offentlig ansatte astronom.
Verket i Tårnsalen

Verket i Tårnsalen er en navnløs installasjon som har fått dette navnet av publikum. Senere er navnet tatt i bruk av verkets opphavsmenn. Verket er lagd av den norske kunstneren Kjell Bjørgeengen og Aernoudt Jacobs. Det befinner seg i den såkalte Tårnsalen i Bergen Kunstmuseum, det tidligere Lysverket i Bergen.
Selve verket består av tretten små golvmonterte høytalere og syv store flatskjermer i ett stort hvitt rom med et tårnoverbygg som slipper lyset ned fra store vindusflater. Høytalerne spiller av prosesserte feltopptak, mens skjermene blir brukt til å formidle syntetiserte bilder i blåhvite toner. Fordi bildene er syntetiserte er det uklart om de skal oppfattes som datakunst eller videokunst.
Det er kommentert at dette verket er så referanseløst at det nærmer seg privatspråket. Dette står i skarp kontrast til Wickensteins regelbaserte teorier. Jacobs mener at persepsjon er viktig i hans akustiske installasjoner og hva lytteren legger i de lydene han formidler. Det kan derfor legges i dette at han mener kunsten er i et privatspråk. Bjergeengen på sin side mener at kunstverket ikke er ferdigstilt slik det står. Dette kan oppfattes som at kunstneren overlater regelbyggingen til beskueren.
For kunstnerne er det viktig å formidle at lyden som spilles ikke er støy, men et strukturert lydbilde fra virkeligheten.
John Nathan-Turner

Biografi

Nathan-Turner ble utdannet ved King Edward VI Aston og han viste tidlig interesse for skuespill og teater. Han fikk jobb som scenemesterassistent hos BBC i 1960-årene og han jobbet første gang på Doctor Who i 1969. Han fikk senere jobben som production unit manger på serien i dens 14. sesong og han tok over som produsent i sesong 18. Dette var den siste sesongen hvor Tom Baker spilte Doktoren og han hyrte Peter Davison som Bakers etterfølger. I løpet av perioden som produsent hyrte han også de to neste skuespillerne som spilte rollen, Colin Baker og Sylvester McCoy, før serien ble satt på pause.
I slutten av 1980-årene fikk han tilbud om å forlate Doctor Who og ta over som produsent av Bergerac, noe han avslo. Han har senere sagt at han angret på denne avgjørelsen.
Nathan-Turner døde av leverfeil i 2002.